‘કોઈક ગેઇમ કરતું હોય એ સાક્ષીભાવે જોવાની મને મઝા આવે છે.’ વિભાકરે હસીને પપ્પા સામે જોયું. ‘હું સટ્ટો રમતો નથી એ તો તમને ખબર છે. એ લોકો કઈ રીતે પ્યાદાં ગોઠવીને એક પછી એક ગેઇમને ઇન્ટરેસ્ટિંગ બનાવે છે, એ જોવામાં મઝા પડે છે. જસ્ટ ટાઇમપાસ નહીં, પણ કેઇસ સ્ટડીની જેમ ઓબ્ઝર્વ કરું છું.’ સ્ક્રીન સામે આંગળી ચીંધીને એણે બતાવ્યું. ‘આ લંબૂએ આ ઓવરમાં એક છક્કો અને એક ચોગ્ગો મારીને બે બોલમાં દસ બનાવ્યા. હવે જોજો. એકાદ બોલ ખાલી જશે અને એ પછી એ ચોગ્ગો કે છક્કો મારવા જશે અને આઉટ થઈ જશે.. જોયા.. કરો..’